
Võidu prospekt 17b // 17g maaüksuse munitsipaalomandisse
taotlemine ja maa sihtotstarbe määramine 

1. Asjaolud ja menetluse käik 
Katastriüksuste Võidu prospekt 17e (51101:005:0038) ja Paul Kerese tn 20 // 22 (51101:005:0001) vahelisel maa-alal asub garaažihoone, mis on Narva Linnavalitsuse Kultuuriosakonna kasutuses. Maa on eraldatud Kultuuriosakonnale 11.09.1980.a maa looduse eraldamise aktiga nr 106 NARVA RSN TK 11.10.1977.a otsuse nr 288 alusel. Narva Linnavalitsuse 21.03.2007.a korraldustega nr 339-k ja nr 340-k määrati garaažiboksidele aadressid: Narva linn Võidu prospekt 17b ja Võidu prospekt 17g.
Lähtudes olemasolevate kinnistute piiridest moodustatakse garaažihoone teenindamiseks Võidu prospekt 17b//17g maaüksus ligikaudse pindalaga 104 m2, mis tuleb taotleda munitsipaalomandisse. Moodustava maaüksuse piiride ettepanek on 28.04.2015a kooskõlastatud Ida-Viru maavanema poolt.

Linna üldplaneeringu kohaselt on maaüksuse sihtotstarve sotsiaalmaa – ühiskondlike ehitiste maa.

Et taotleda Võidu prospekt 17b//17g maaüksust munitsipaalomandisse on vaja lähtudes Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõikest 1 kohaliku omavalitsuse volikogu vastavat otsust, mille alusel esitab linnavalitsus maa munitsipaalomandisse andmise otsustajale taotluse.

Tulenevalt nimetatud korra § 6 lõike 3 punktist 6, mille kohaselt munitsipaalomandisse taotlemise toimik peab sisaldama kohaliku omavalitsusüksuse otsust sihtotstarbe määramise kohta, tuleb taotletavale maale määrata maa sihtotstarve. 
2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. Otsus
3.1 Taotleda Narva linna munitsipaalomandisse Võidu prospekt 17b // 17g maaüksus (lisa 1), 

ligikaudse pindalaga 104 m2. 

3.2 Määrata Võidu prospekt 17b // 17g maaüksusele maa sihtotstarbeks sotsiaalmaa – ühiskondlike ehitiste maa (016; Üh).
4. RakendussätteD
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

